    Mo rò pe ẹ o fẹ́ láti mọ bí a ti ṣe ọba wọn sí, yálà a fi ọba mìíràn jẹ ni tàbí a kò fi jẹ. A kò fi ọba mìíràn jẹ, ṣùgbọ́n ohun tí a ṣe ni pé a fi ẹnikàn ṣe Gómìnà fún wọn láàrin w, orúkọ ọkùnrin náà ni Àpáta-ìgbẹ̀yìn tí ó jẹ́ aládùúgbò Kùmọ̀dìran ní ìlé. A wí fún ún pé kí ó ṣe ìtọ́jú ìlú náà dáadáa àti wí pé àwa ó fi ibẹ̀ sílẹ̀ ní ìkáwọ́ rẹ̀ kí a lọ sí Igbó Elégbèje. Ìgba tí a bá ń padà bọ̀ a ní ìrètí pé ojú àwọn Èdìdàrẹ́ yóó ti là. Ìdí rẹ̀ tí a fi fi Àpáta-ìgbẹ̀yìn ṣe Gómìnì ibẹ̀ ni pé òun jẹ́ ẹni líle, kò ní gba ìwọ̀sí fún àwọn Èdìdàrẹ́, nítorí wọn kò gba ojú bọ̀rọ̀. A tilẹ̀ ṣe ànìyàn pé kí Àpáta-ìgbẹ̀yìn ṣú Ìlábùrù ní opó, ṣùgbọ́n kò fẹ́, a wí títí, ṣùgbọ́n ó kọ̀ jálẹ̀ o ní kò wu òun, àti pẹ̀lú pé òòrùn ara rẹ̀ kòì tíì tán, nígbà tí ó kọjá lọ́dọ̀ òun o ń rùn sí òun.
    Mo ro pe e o fe lati mo bi a ti se oba won si, yala a fi oba miiran je ni tabi a ko fi je. A ko fi oba miiran je, sugbon ohun ti a se ni pe a fi enikan se Gomina fun won laarin w, oruko okunrin naa ni Apata-igbeyin ti o je aladuugbo Kumodiran ni ile. A wi fun un pe ki o se itoju ilu naa daadaa ati wi pe awa o fi ibe sile ni ikawo re ki a lo si Igbo Elegbeje. Igba ti a ba n pada bo a ni ireti pe oju awon Edidare yoo ti la. Idi re ti a fi fi Apata-igbeyin se Gomini ibe ni pe oun je eni lile, ko ni gba iwosi fun awon Edidare, nitori won ko gba oju boro. A tile se aniyan pe ki Apata-igbeyin su Ilaburu ni opo, sugbon ko fe, a wi titi, sugbon o ko jale o ni ko wu oun, ati pelu pe oorun ara re koi tii tan, nigba ti o koja lodo oun o n run si oun.